Der ligger sne rigtig mange steder i regionen, men særligt i det nordlige Vendsyssel daler sneen fortsat.

Kong Vinter meldte for alvor sin ankomt natten til lørdag. Et flot, hvidt snedække ligger over det meste af Nordjylland, mens sneen flere steder stadig daler ned fra himlen. Det er dog især i det nordlige Vendsyssel af sneen fortsat vælter ned fra himlen. Sneryddere i forskellige størrelser måtte tidligt op for at gøre veje og fortove farbare på grund af de store mængder sne. Ifølge DMI skal snevejret i løbet af søndagen tage til i Vendsyssel. Så snerydderne får bestemt ikke mindre travlt. DMI spår, at der vil lægge op mod 20 centimeter sne på vejene i området omkring Frederikshavn mandag morgen.